b'\n_START_ARTICLE_\nFabi\xc3\xa1n Alarc\xc3\xb3n\n_START_PARAGRAPH_\nFabi\xc3\xa1n Ernesto Alarc\xc3\xb3n Rivera (s. 14 huhtikuuta 1947) on ecuadorilainen poliitikko, v\xc3\xa4liaikainen presidentti vuosina 1997\xe2\x80\x931998._NEWLINE_Alarc\xc3\xb3n vaikutti Partido Patri\xc3\xb3tico Popular, Partido Dem\xc3\xb3crata ja viimeisimp\xc3\xa4n\xc3\xa4 Frente Radical Alfarista -puolueissa._NEWLINE_Alarc\xc3\xb3n oli kongressin puhemies elokuusta 1995. Kongressi pani presidentti Abdal\xc3\xa1 Bucaramin viralta 6. helmikuuta 1997 ja nimitti Alarc\xc3\xb3nin virkaa tekev\xc3\xa4ksi presidentiksi. P\xc3\xa4\xc3\xa4t\xc3\xb6s oli perustuslaillisuudeltaan kyseenalainen, koska se tapahtui kongressissa yksinkertaisella enemmist\xc3\xb6ll\xc3\xa4, eik\xc3\xa4 lain vaatimalla 2/3:n enemmist\xc3\xb6ll\xc3\xa4. Bucaramin varapresidentti Rosal\xc3\xada Arteaga kiisti p\xc3\xa4\xc3\xa4t\xc3\xb6ksen ja julistautui presidentiksi. Arteaga luetaan virallisesti presidentiksi 9.\xe2\x80\x9311. helmikuuta 1997. Kongressi pyysi armeijaa tukemaan itse\xc3\xa4\xc3\xa4n ja 11. helmikuuta Alarc\xc3\xb3n vannottiin uudelleen presidentiksi._NEWLINE_Vaalien j\xc3\xa4lkeen entinen Quiton pormestari Jamil Mahuad nousi presidentiksi elokuussa 1998._NEWLINE_Vuonna 1999 Alarc\xc3\xb3n pidettiin valtakautensa aikaisesta korruptiosta. H\xc3\xa4n vapautui 2005.'